‘সর্দার জোকস’ নিয়ে কোনও নিয়ম বেঁধে দিতে অস্বীকার করল সুপ্রিম কোর্ট। সর্দারদের নিয়ে মজা করে জোকস নিষিদ্ধ করা নিয়ে একটি জনস্বার্থ মামলা দায়ের করেছিলেন শিখ সম্প্রদায়ভূক্ত আইনজীবী হরবিন্দর চৌধুরী। 
সুপ্রিম কোর্টের বিচারপতি দীপক মিশ্রের বেঞ্চ বলে দেয়, তারা কীভাবে এই ধরনের জোকস বন্ধ করবে? কী পদ্ধতিতে এর নিয়ন্ত্রণ করা যাবে? কে দেখবে নিয়ম মানা হচ্ছে কী না? এত বড় দেশে কোনও গোষ্ঠীর জন্য এই ধরনের নিয়মাবলী তৈরি করা খুব কঠিন।
বিচারপতিরা বলেন, মৌলিক দায়িত্ব সংবিধানের অংশ। প্রত্যেক নাগরিকের একে অপরের প্রতি শ্রদ্ধা থাকা উচিত। 
আগামী ২৭ মার্চ পরবর্তী শুনানির দিন ধার্য করেছেন বিচারপতিরা।